ועדת הכלכלה, כנסת 25, פרוטוקול מספר 75, 2023-04-30 00:00

דוד ביטן: נהלי השירותים הווטרינריים להסדרת פעילות מקומות הסגר למקנה מיובא, הצעה לדיון של חבר הכנסת עמית הלוי

דוד ביטן:       אני פותח את הישיבה הזאת, עמית ביקש ישיבה בעניין, אז בוא תציג את הנושא ואחר כך נעבור לאחרים

עמית הלוי: מאה אחוז, תודה יושב ראש הוועדה, חבר הכנסת ביטן

עמית הלוי:  אני אומר למי שלא מכיר, רק אני אומר במשפט רקע, אבל אחרי זה אני מניח שיתייחסו גם אנשי הממשלה ואחרים

עמית הלוי:       אם מייבאים מקנה חי למדינה, שזו אחת הדרכים שבסופו של דבר יש לאכילת בשר כאן בארץ, אז אם מייבאים מקנה חי והשחיטה נעשית כאן, הוא מחויב בהסגר של שמונה ימים, שמה ניתן לו חיסון וכל מה שצריך, לפני שהוא בממשק עם משק עם משקים חיים או עם צאן ובקר שכאן, ואחד מהכלים הרגולטוריים, אחת מהרגולציות היא שצריך אלף מטר בין חוות הסגר מהסוג הזה לבין משק חי

עמית הלוי:       עכשיו אני לא נכנס לסוגיית חוות ההסגר, כי יש לנו פה מעט זמן אדוני היושב ראש, אז יש פה דיון, יש פה היום חוות הסגר לא רק ממשלתיות אלא גם פרטיות למעשה, ולדעתי ההפרטה הזאת נעשתה לא טוב, היא נתנה כוח ליבואני בשר מאוד מסוימים להשתלט על חוות הסגר, לא תמיד, אני פנו אליי כמה וכמה אנשים שרוצים נניח להביא מקנה חי, לייבא ולשים אותה בחוות הסגר מסוימת, אז אומרים לו אין לנו מקום, אנחנו לא, אין לנו, לא, אין לכם, לא הסתייע מה שנקרא, ואז הם צריכים להעביר מהדרום וזה גם מייצר עוד הרבה מאוד עלויות, וכמובן גם עוד שינוע של בעלי החיים וכל מה שכרוך בזה

עמית הלוי:       לכן, בעצם הדיון מבחינתי, הוא פנייה שאני מבקש גם שיציגו כאן את הדברים מחווה בנהלל שנמצאים כאן, משפחת דגן נכון? דרך הפנייה שלהם בעצם יש צורך בדיון, האם הרגולציה הזאת של 1,000 מטר היא אכן נדרשת? אני מדבר רק על מקנה שמיובא ומיובא מאירופה לא ממקומות אחרים, אלא מיובא מאירופה? גם נוכח המצב האפידמיולוגי עד היום ב-30 השנים האחרונות, כמה מחלות התפרצו? איזה מחלות התפרצו? מה החשש? גם נוכח מקומות אחרים, אני אשמח לשמוע גם מאנשי משרד החקלאות כאן, ראש השירות הווטרינרי שנמצא כאן, מה הרגולציה באירופה נניח? מה המרחקים באירופה בין חיות שאינן מחוסנות לחיות מחוסנות? או דברים מהסוג הזה

עמית הלוי:       ודבר שני, זה נושא אחד, האם הרגולציה הזאת היא אכן יש לה צידוק ובאיזה מידה? למה? לעופות זה 300 מטר ובקר ובצאן זה 1,000 מטר? האם זה בהחלט מצדיק בעיקר נוכח השינויים שהיו בשנים האחרונות ברמת המקנה שמגיע מאירופה, מבחינת מצב הבריאות שלו ודברים אחרים?      ודבר שני זה אם אכן כך מה שנקרא בשפת התלמוד ממה נפשך, כלומר אם אכן כך ש-1,000 מטר ייהרג ובל יעבור, כלומר שכל חצי מטר פחות מזה הופך את העניין לסכנת נפשות לאזרחי ישראל ונזקים של מיליונים, כמו שנאמר לנו על ידי משרד החקלאות, מדוע בארבעה מקומות בארץ, גם בדיר אל אסד, גם בירחיב, גם בגוש חלב ובמקומות אחרים, שמה פתאום ה- 1,000 מטר הם לא עניין קדוש ואפשר להקל בהם? כמובן בתנאים מסוימים, בנסיבות מסוימות

עמית הלוי:       אז זה בעצם המסגרת הדיון מבחינתי, כלומר גם לשמוע על עצם זה שהרגולציה היא 1,000 מטר ולא פחות, כיוון שהנתונים השתנו אפשר לחשוב על זה מחדש

עמית הלוי:       אני אומר שוב, כל זה על רקע העלויות הגדולות, מעבר לצער בעלי חיים שיש פה גם נציגים שלהם אני יודע, אבל גם על העלויות הגדולות, שזה משיט בסופו של דבר על צרכני הבשר בארץ, המצב כמו שהוא היום, ודבר שני אם זה כך זה אמור להיות שוויוני, כלומר לא יכול להיות אדוני היושב ראש, שבירחיב או בדיר אל אסד, שזה משק עצום ובית מטבחיים גדול, ששמה יכולים לעבור משאיות במרחק כלום מבית המטבחיים, עם חיות שהם בעצם באות להסגר והן לא מחוסנות

עמית הלוי:       אז אלו שני הנושאים, אני אשמח לשמוע גם את נציגי הממשלה, גם את נציגי החווה בנהלל וגם גורמים אחרים ככל שאפשר, ואני מקווה מאוד, חבר הכנסת דנינו הוביל את זה כאן, שלפחות, אתה רוצה להציג אותה במשפט אחד

שלום דנינו: כן, אני אגיד בקצרה, צריך קודם כל להפריד פה בין שתי סוגיות, אחד היבוא של בעלי החיים, שאני חושב שזה סבל רב והלוואי ולא היה יבוא כזה, אבל מכיוון שאנחנו עכשיו דנים על הבסיס החוקי שכן אפשר להביא, ומייבאים את הצאן לכאן לארץ, ואני באמת מצטער מעומק הלב על הסבל האלה של בעלי החיים, אנחנו עכשיו דנים כאילו ברגולציה אחרי שהצאן הגיע לארץ באוניות, ואנחנו הקדמנו איזה שיחה מקדימה, על מנת רגע לעשות סיור בשטח, ואני מבקש מכולם באמת שכל אחד יציג את דעתו בצורה מאופקת מאוד, כי את ההחלטה אנחנו רוצים לקבל אחרי שנעשה את הסיור הזה בכמה מקומות, ולשמוע חלק מאותם מגדלי צאן, זו הבקשה שלי, לדבר באמת שכל אחד יציג את דעתו באיפוק גדול, על מנת להשאיר פתח לראות איך אפשר לטפל בדברים

שלום דנינו:  תודה

יסמין פרידמן: צריך להירשם כי אני רוצה בבקשה זכות דיבור?      

דוד ביטן: לא, כולם מדברים, אל תדאגי, לא צריך זכות דיבור אצלי, לפי סדר אנחנו נעשה, אתם לא רוצים לשמוע קודם כל את הווטרינר?     

יסמין פרידמן: כן בטח

דוד ביטן: אז בוא נשמע אותו ואחר כך ח"כים יוכלו לדבר, כן בבקשה

תמיר גושן: ד"ר תמיר גושן מנהל השירותים הווטרינריים

תמיר גושן:       נתחיל כך שיבוא מקנה לישראל מצריך ניהול סיכונים דו כיווני, פעם אחת ניהול סיכונים למקנה הישראלי, למנוע חדירת מחלות אל תוך ישראל, ופעם שנייה הנושא של ניהול סיכונים למקנה המיובא שמגיע ממדינות שפר עליהן גורלן והן חופשיות ממחלות מדבקות שונות כמו בישראל

תמיר גושן:       לשאלה לגבי הנושא של מרחקי מקומות הסגר, אירופה ארה"ב אוסטרליה מרבית העולם המערבי המפותח, כמעט ולא מחסן כנגד מחלות מדבקות, מהסיבה הפשוטה שהם הצליחו למגר אותה

תמיר גושן:  מדינת ישראל שנמצאת כפי שידוע היטב לכולם, כצומת בן שלושת היבשות, סובלת באופן תדיר מחדירת מחלות שבאירופה שכחו מהן, פה וטלפיים ב- 80 השנים האחרונות, בארבע שנים מתוך כל חמש שנים התפרצה כאן, וכנ"ל מחלות שחוזרות אלינו מאפריקה, כמו קטרת העור, כמו כחול הלשון וכמו מחלות אחרות

יסמין פרידמן: שחפת

תמיר גושן: מה?     

יסמין פרידמן: ברוצלה, שחפת הייתה פעם אחת

תמיר גושן: ברוצלה זה מחלה שיש כאן כל הזמן,

תמיר גושן:  שחפת חדרה כנראה גם עם בקר מיובא, אבל גם כנראה דרך הגבולות עם חיות בר, כי ירדן נגועה מאוד בשחפת

יסמין פרידמן: לא, אבל לנו יש תיעוד שזה הגיע דרך המשלוחים החיים

תמיר גושן: אנחנו יודעים על בעלי חיים נגועים שהגיעו עם המשלוחים החיים, אבל ההגעה לרפתות החלב היא לא דרך משלוחי המקנה, אלא הדרך אחרת ולא דרך בעלי חיים מיובאים, כי אין מגע בין רפתות החלב, בטח אלה שנמצאו נגועות לבין בעלי חיים מיובאים, אבל זה סיפור אחר

דוד ביטן: תגיד לי כמה יש ייבוא של - -     

תמיר גושן: בעלי חיים?     

יסמין פרידמן: 1 מיליון, השנה זה יגיע ל- 1 מיליון

דוד ביטן: מה 1 מיליון, רוב הזה זה לא חי?     

יסמין פרידמן: השנה זה יגיע ל- 1 מיליון,

יסמין פרידמן:  רוב הבשר שמגיע לארץ מגיע דרך המשלוחים החיים, השנה התחלנו עם 200 אלף ראש, והשנה אנחנו נשבר שיא עם 1 מיליון

יסמין פרידמן:  מזעזע

דוד ביטן:  אם היבוא הולך להיות גדול, אתה כל מה שבא מחו"ל חייב הסגר נכון?     

תמיר גושן: חייב הסגר

דוד ביטן: אז אם אתה מגדיל את זה כמו שהיא אומרת

דוד ביטן:  ב- 800 אלף ראש, אז איפה הם יהיו? את אומרת 1 מיליון, תחליטי

יסמין פרידמן: זה במהלך השנים, השנה זה מגיע ל- 1 מיליון, כן

דוד ביטן: נו 1 מיליון, כמה היה לפני זה?     

יסמין פרידמן: שנה שעברה היה 800 אלף ומשהו, השנה 1 מיליון

דוד ביטן: היה 800 אלף, זה עולה ל- 1 מיליון?     

יסמין פרידמן: כן

תמיר גושן: עדיין 20% זה הרבה

דוד ביטן: אז איפה יהיו? איפה יהיו הזה הפרות האלה? זאת אומרת, צריך מקום לתת להם הסגר לא?     

תמיר גושן: עשינו בדיקה של אכלוס במקומות ההסגר בשנים 2022, שלושת השנים האחרונות, ומצאנו במרבית מקומות ההסגר, שיש סבבים פנויים, סבבים של 10 ימים זאת אומרת, 10 ימים רצופים שבהם לא היו בעלי חיים במקום, יש מעל ,200 אפילו מעל 300 סבבים פנויים במהלך השנים האלה, קרי מדובר ב – 100 סבבים בשנה של אכלוס מקומות הסגר, ככה שכרגע יתירות עוד יש

דוד ביטן: מה? על ה- 1 מיליון האלה, באמת זה הולך לעלות ל- 1 מיליון? אני רוצה להבין

תמיר גושן: אני לא יודע אם זה יגיע ל- 1 מיליון, כיוון שהיבוא בתחילת השנה היה באמת יבוא מאוד מאוד גדול, צריך לזכור שהיה לנו גם את חג הקורבן וחג - -

יסמין פרידמן: כל שנה יש את זה

דוד ביטן: בסדר כל שנה יש

שלום דנינו: לא, בנקודת הזמן הזאת

דוד ביטן: רגע, מאיפה לך יש ידע בעניין הזה?     

יסמין פרידמן: אני לומדת באה לדיונים

דוד ביטן: אה באופן כללי

יסמין פרידמן: אני לומדת כל שנה, אני עוקבת אחרי זה

דוד ביטן: בסדר יסמין, רק שאלתי ושאלתי חשבתי אולי התעסקת בזה

יסמין פרידמן: אני רוצה לומר, שגם אם זה לא יגיע ל- מיליון אז זה יגיע ל- 980 אלף

דוד ביטן: בסדר, רציתי לדעת מאיפה הידע

יסמין פרידמן: חשוב שאנחנו מדברים על מספרים מאוד מאוד גבוהים

דוד ביטן: מלמידה, לא משהו שיש לך ניסיון אישי עוד משהו?     

יסמין פרידמן: ניסיון אישי במה?     

דוד ביטן: הכוונה עבדת בתחום או משהו כזה

יסמין פרידמן: אוי ואבוי חס וחלילה

דוד ביטן: למה מה רע בזה?     

יסמין פרידמן: בשבילי זה רע מאוד לראות את הסבל הזה

דוד ביטן: אז אתה אומר שאם יעלה ל- 1 מיליון, חוות ההסגר מספיקות ל- 1 מיליון האלה?     

תמיר גושן: כן, עדיין יש יתירות

תמיר גושן:  מעבר לכך ברבעון הראשון של 2023, יובאו לישראל 220 אלף ראשי בקר וצאן, למרות ההשלכות של הרמדאן והאייד אל פיטר חג הקורבן איד אל אדחה, קשה לי להאמין שזה יגיע ל- 1 מיליון בעלי חיים, אבל הנבואה לא ניתנה לי

תמיר גושן:       ובכל מקרה ניהול הסיכונים צריך להיות כזה, שמצד אחד מאפשר ומצד שני מונע סיכון, וצריך להבין שההשלכות של התממשות הסיכון היא לא רק על המשק עצמו שנפגע, אלא על משקים שנמצאים בהיקף, יושבים כאן אנשים שנפגעו מפה וטלפיים, לא שהמשק שלהם נפגע, אבל במהלך שבועות ארוכים וחודשים, לאחר מכן לא יכלו להוציא בעלי חיים ולא יכלו לשווק חלב

תמיר גושן:       במסגרת ניהול הסיכונים אנחנו מסתמכים על נתונים של מדינות אחרות וגופים אחרים בעולם, כפי שהזכרתי את מחלת הפה והטלפיים שהיא אתגר מרכזי, שמרבית העולם המערבי נפטר ממנו, עדיין בארצות הברית כשרוצים להחזיק בעלי חיים מיבוא, וכמובן שאי אפשר להביא לשם בעלי חיים מחוסנים או ממקום נגוע, הם עדיין נדרשים להיות במרחק של 800 מטר מכל משק אחר

תמיר גושן:       לגבי הנושא של פה וטלפיים לא מזמן פחות משנתיים התפרסם דוח של EFSA, הארגון האירופאי שעושה הערכות סיכונים למחלות ובטיחות מזון, שבו יש ריכוז של הסיכון להפצת פה וטלפיים, ומראים שהסיכון יורד באופן אקספוננציאלי מוקד נגוע, והוא הופך או מתחיל להיות יותר לינארי, בין אחד לשלושה קילומטר מהמרכז, כך שהקביעה של קילומטר היא לא תלושה מהנתונים של אחת המחלות הגדולות ביותר שמאיימות עלינו

תמיר גושן:      הלאה, לגבי הנושא של התממשות הסיכון ולמה המחלות של צאן, סליחה המחלות של עופות ומחלות של בקר וצאן הן שונות, מדובר בנגיפים שונים, מדובר במחוללי מחלה שונים, מדובר במחלות שמנגנון ההפצה שלהם הוא שונה, פה וטלפיים לפחות לפי תחקיר של אחת ההתפרצויות, מחלה שהתחילה בצרפת בחזירים, עברה את התעלה הבריטית לפחות לפי התיאור הזה, דרך רוח והגיעה לאנגליה, אז מדובר במחלה בנגיף הכי קטן, באחת המחלות הכי מדבקות אם לא המדבקת ביותר ביונקים, ומסכן את מאוד את בעלי החיים

תמיר גושן:       ולכן המיקום של תחנת הסגר בלב המקום הצפוף ביותר בבקר וצאן במדינת ישראל, הוא לא הגיוני אפידמיולוגית, וצריך במקום הזה להזכיר עבודה שנעשתה במדינת ישראל על ידי הבית ספר לרפואה וטרינרית, שלקחו דגימות מצאן שלא חלה, צאן מחוסן שלא חלה, ובאמצעות בדיקות דם אנחנו יכולים לדעת מי נחשף לנגיף שדה, על ידי הימצאות נוגדנים כנגד מרכיבים שנמצאים בנגיף שדה ולא בנגיף החיסון, וראינו שאחד מתוך 30 בממוצע בעלי חיים בעמק יזרעאל, נחשף לפה וטלפיים

תמיר גושן:       כלומר לשים במקום הזה, שבאופן היסטורי יש בו התפרצויות של פה וטלפיים במרחק לא רחוק, ורק בשנה שעברה ההתפרצות הגדולה של 2022 התחילה איפה? בכפר יהושע, השכנים של נהלל, וגם נהלל חטפו קשה, לשים שם מקום הסגר, חסר היגיון אפידמיולוגי

תמיר גושן:       לגבי נושא של השוויון

עמית הלוי: רגע רק לגבי המרחק ד"ר גושן לפני כן, מבחינת אירופה, מה קורה באירופה?      

תמיר גושן: באירופה, פעם אחת אין פה וטלפיים הצרות שלהם הם אחרות פעם שניה לא ייכנס - -

עמית הלוי: יש רגולציה? יש מרחק באירופה? אתה אומר בארצות הברית זה 800 מטר, באירופה מה קורה?     

תמיר גושן: אין מדיניות קבועה של מרחקים, אבל ניהול הסיכונים שם הוא אחר, בגלל המחלות שיש להם אין האוס

שאול גוטמן: אבל זה לא נכון

תמיר גושן: מה זאת אומרת?     

שאול גוטמן: זה לא נכון, מקומות ההסגר לפני הייצוא הן בתוך החוות

תמיר גושן: זה לא ייבוא, זה בעלי חיים לייצוא, אל תבלבל בין דברים

שלמה ברזניץ: אין סיכון מבעל חיים שאתה רוצה לייצא אותו בעצמך

שאול גוטמן: מה זאת אומרת אין סיכון?     

יסמין פרידמן: הם כמעט ולא מייבאים בעלי חיים מבחוץ, הם מייצאים

עמית הלוי: רגע שנייה שנייה שאול, במקרה שמייבאים, אנחנו דנים על יבוא, האם יש יבוא לאירופה? והאם יש רגולציה באירופה? אם אנחנו כבר לומדים מארצות הברית, אגב, גם 800 מטר, האם בעיניך 800 מטר זה?      

תמיר גושן: א' יש רגולציה, ב' לגבי הנושא של חיסון באירופה, אין חיסון כי אין איום, עכשיו כפי שאמרתי, להיות עשיר צעיר ובריא זה הכי טוב, הבעיה שאנחנו לא שם, אנחנו לא בריאים מבחינת איפה שאנחנו חיים, ואנחנו לא עשירים מבחינת היכולת שלנו לטפל בדברים, אולי אנחנו צעירים אבל

יסמין פרידמן: מסכימה עם ד"ר גושן

תמיר גושן: וצריך לזכור בדבר הזה, שאם דיברנו על עיקרון השוויון, יש עוד לפחות 26 מקומות שאני מכיר, שרצו להקים מקומות הסגר וסביר להניח שיהיו עוד כאלו, שיהיה בלתי אפשרי לנהל את הסיכון לבעלי החיים, אישור של המקום הזה בנהלל עלול לפתוח את הפתח לדרישות לאשר עוד מקומות יבוא, חוסר יכולת לנהל את בריאות בעלי החיים, וסיכון למשקים הישראלים וליצרנים הישראלים, כולל למשק החלב ומשק הצאן המקומי

דוד ביטן: טוב

דוד ביטן:  חברי הכנסת, אנחנו נגיע למשפחה, חברי הכנסת רוצים להגיד משהו?      

עמית הלוי: לא, רק התייחסות עוד שלך ד"ר גושן, לעניין של מקומות האחרים שבהם כן יש אישור, כלומר, אתה אומר טענת השוויון לגבי 26 מקומות שמה שהם יש להם פחות מ- 400ת מטר, גם? פחות מ-1,000 מטר?     

תמיר גושן: ביניהם גם

עמית הלוי:  חלק מהם אוקיי, אבל מה לגבי, הטענה פה היא טענה שיש מקומות שיש פחות מ- 1,000 מטר, ובכל זאת השירות הווטרינרי מאשר להם? אני יכול למנות לך אותם, זה עלה פה גם בחומרים, לדיון יש ארבעה מקומות שבהם יש פחות מ- 1,000 מטר, ואם זה כל כך מסוכן, למה במקומות האלו בסופו של דבר יש אישור של הממשלה לנהל במקביל משק חי עם תחנת הסגר בפחות מ 1,000 מטר? או שניהול הסיכונים הוא גמיש יותר?     

תמיר גושן: אני אתייחס

דוד ביטן: רגע רגע, בסוף בסוף, בוא ניתן לח"כים קודם לסיים

תמיר גושן: אין בעיה

דוד ביטן: תרשום את השאלות

דוד ביטן:  הלאה

יוסף עטאונה: כן, אני כבוד היושב ראש, רוצה לנצל את הדיון דווקא לדבר על שני נושאים שגם קשורים, האחד שמענו אותה על המספרים שמייבאים איזה 1- מיליון ראש בשנה, והשאלה שאני שואל גם למשרד החקלאות וגם לשירות הווטרינרי, הוא לגבי גידול בתוך הארץ, במיוחד בקרב הערבים הבדואים בנגב, שהם מגדלים צאן הרבה שנים וגם מסורתיים, כחלק מהמסורת והחקלאות שלהם, ובמקום שגם משרד החקלאות וכל הגופים יבואו ויתרמו, יפתחו את הענף במקום לייבא וגם כמקור תעסוקה בחברה שהיא סובלת מאי תעסוקה, מוצאים אותם כל הזמן, ואנחנו, אני באופן אישי קיבלתי בשבוע שעבר גם פניות על צעדים שמשרד החקלאות נוקט, בכדי להקשות עליהם בגידול העדרים שלהם

יוסף עטאונה:       הדבר השני שרציתי לשאול את נציג השירות הווטרינרי על הלשכה הווטרינרית בבאר שבע, שקיימת הרבה שנים, שגם בהתחלה הייתה תחנת הסגר בטוחה, אני חושב שגם יסמין היית במקום, וראית באיזה תנאים פועלת הלשכה הווטרינרית בבאר שבע, ואיזה שירות היא מקבלת, אני חושב שזה לא מקום ראוי לתת שירות לאנשים במקום כזה, והגיע הזמן לעשות מעשה שם

יוסף עטאונה:  תודה

שלום דנינו: הלשכה בעמק שרה אתה מתכוון?      

יסמין פרידמן: שואל אותך? כן, כן

דוד ביטן: בבקשה יסמין

יסמין פרידמן: אז אני אשמח, אם אפשר אדוני היושב ראש הוועדה, אני שלחתי שני סרטונים קצרים, כל אחד מהם 60 שניות,

יסמין פרידמן:  אני חושבת שהם מבהירים מעבר לכל ספק, אנחנו ביקשנו מראש והעברנו ובדקנו 20 פעם, זה ממש מראה איך נראים תחנות הקרנטינות בארץ, עמית חשוב שתראה

דוד ביטן: לנושא של צער בעלי חיים?     

יסמין פרידמן: לא, אני חשוב לי לומר, נכון אתם רגילים שאני מדברת רק על סבל, אני הגעתי לדיון הזה כדי לדון אך ורק בבריאות הציבור ובקרנטינות, אין פה שום דבר שקשור לצער בעלי חיים

דוד ביטן: איך שהם נמצאים זה עובד על כל ,על כל המקומות שיש

יסמין פרידמן: אדוני, אנחנו מתייחסים רק לקרנטינות, יש בארץ 11 תחנות הסגר, זה אך ורק תיעודים מתחנות ההסגר, חשוב שתראה איך זה נראה אוקי? כדי שתבין את הפיקוח על זה

דוד ביטן: בבקשה

דן אילוז: אנחנו מתכוונים לעשות סיור שם נכון?     

יסמין פרידמן: כן, מהמם להגיע לסיור מתואם, עכשיו אתה תראה כשזה לא מתואם ומתועד

יסמין פרידמן:  עכשיו אני לא מדברת בכלל על צער בעלי חיים, אני מדברת אך ורק בנושא בריאות הציבור

שלום דנינו: אני בדעה שחשוב לראות את זה

יסמין פרידמן: (מציגה סרטון בפני הוועדה) תראו, רשום לכם גם השם של ההסגר כדי שתראי מה קורה שם מבחינת בריאות, אוקיי? אתם רואים פה הורדה ממשאית לכיוון הקרנטינה, אוקיי? זה שוקרים חשמליים כמובן, אבל אני תכף, אני רוצה שתראו מה קורה מבחינה בריאותית, אתה רואה? זה גופות, המשאית מלאה בגופות, אחר כך אני גם אסביר איפה הגופות האלה אמורות להיות בפועל מבחינה בריאותית בלבד

יסמין פרידמן:      גופות בתוך ההסגר, בתוך הקרנטינה, בצופר בערבה הסגר, חיות גוססות מסתובבות, פצועות, צפיפות זוהמה אשפה

יסמין פרידמן:       עכשיו לעובדות, אוקיי? ראיתם איך זה נראה עכשיו בעצם לעובדות אני לא אחזור שוב פעם

יסמין פרידמן:      אה, נכון, יש עוד איזה סרטון קצר אני רוצה שיראו איך נותנים זריקות בהסגרים אוקיי? זה חשוב שתראו איך נותנים חיסונים בהסגרים, ואם לא נספיק, אז שתדעו שעם אותם מחט מחסנים את כולם, לא כאילו מבחינה בריאותית הם מעבירים את המחט מבעל חיים לבעל חיים, זאת אומרת, אם בעל חיים אחד חולה, הזריקה הזאת מדביקה את כולם

יסמין פרידמן:  יש פה עוד סרטון אם תרצו לראות

יסמין פרידמן:  אבל עכשיו לעובדות - -     

דוד ביטן: רגע רגע, הם לא מקיימים את הנוהל שהם צריכים

תמיר גושן: סליחה על ההתפרצות, אבל - -      

יסמין פרידמן: הנה עוד גופות בשמש

תמיר גושן: בחיות מייצרות מזון, מתייחסים כיחידה אפידמיולוגית למשק ולא לבעל החיים הבודד, אלא אם כן יש איזשהו מחלה מוכחת בעדר, מחסנים עם אותו ציוד, מספר רב של בעלי חיים עם אותם מחט, זה נהוג בכל העולם וגם בישראל

יסמין פרידמן: אני מקווה שאתם ממשיכים להסתכל, אתם ממשיכים להסתכל? אוקי עכשיו לעובדות

דוד ביטן: יש לנו ברירה, אנחנו מסתכלים

יסמין פרידמן: לא זה חשוב, כי אין כמו מראה עיניים להבין עם מה אנחנו מתמודדים מבחינה בריאותית

דוד ביטן: ברור, אז את נגד בכלל שיהיו כאלה מקומות באופן כללי?     

יסמין פרידמן: לא

דוד ביטן: אז מה את רוצה?     

יסמין פרידמן: תיתן לי לדבר

דוד ביטן: אז למה את מראה לנו את זה?     

יסמין פרידמן: כי חשוב לי שתבינו שגם היום אנחנו לא מצליחים לאכוף את התקנות שכבר קיימות, אף אחד לא מצליח

יסמין פרידמן:  עכשיו אני לא באה בטענות למשרד החקלאות, משרד החקלאות מתקיים בחוסר תקציבים, בחוסר כוח אדם כנראה והוא לא מצליח להגיע, אבל במקום זה אתם רוצים לפתוח וגם להקל, אז לכן חשוב לשמוע את העובדות, אוקיי?      והעובדות הם שב- 2019 אדוני יושב ראש הוועדה, יצא נוהל, משרד החקלאות הוציא נוהל לאישור מקומות הסגר, בכדי למנוע הפצה של מחלות

יסמין פרידמן:       נוהל יבוא מקנה ממליץ בכובד ראש על תחנות הסגר ממשלתיות, אתה יודע כמה תחנות הסגר ממשלתיות קיימות מתוך ?11 יש 11 תחנות בארץ אחת, אתה יודע כמה זמן היא לא מאוישת? שנתיים היא ריקה

יסמין פרידמן:       הנוהל אומר שבעצם ניתן להיעזר בהסגרים פרטיים זו ההמלצה, רק במקרי קיצון, על פי התקנות, מקום הסגר מחויב לבצע בדיקות, אבחונים, חיסונים, ואנחנו רואים בסרטון איך זה נקרא, מקום הסגר, זאת אומר קרנטינה יכלול, מקום לביצוע נתיחות לאחר המוות וכן חדר קירור להחזקת גופות, בפועל אין בכולם חדרי קירור, ואין בכולם חדרי ניתוח

יסמין פרידמן:       ולא רק זה, על פי הסרטון מה אנחנו רואים עמית? גופות זרוקות בשטח מפונות, בלי שבעצם אנחנו יודעים ממה הם מתו, זאת אומרת שיכול להיות שהם מתו מהפה והטלפיים, מתו משחפת, מתו מכחול הלשון, אבל אנחנו לא יודעים, וכל העדר ממשיך הלאה לסופרים, ואז למנגלים ביום העצמאות

יסמין פרידמן:       הסגרים רבים מאפשרים כמעט כולם האמת, לחיות טרף להיכנס, אוקיי? עכשיו חיות טרף, תנים, שועלים, מה הם חשודים? נגועים בכלבת, זאת אומרת שאם הם נכנסו טרפו, חיה אחת נשכו, כל ההסגר כנראה אמור להיות חשוד כחולה בכלבת

יסמין פרידמן:       עכשיו, מה החמור, אדוני יושב ראש הוועדה? דוד, תאמין לי זה יעצבן אותך, רוב ההסגרים מוחזקים על ידי היבואנים, מה זה אומר? היום שוק הבשר נשלט על ידי דבאח ותנובה, הם בעלי האוניות, הם היבואנים, הם הסופרים, הם השוחטים והם מחזיקים את תחנות ההסגר

יסמין פרידמן:       עכשיו תגיד לי איזה יבואן שהתפרצה לו מחלה בהסגר שלו, יסכן את כל המשלוח ואת הסחורה, כדי לשמור על בריאות הציבור? אתה מבין איזה אבסורד זה שהיבואנים מחזיקים את זה? יש פה כשל חמור מאוד

יסמין פרידמן:       עכשיו המדינה כבר מאפשרת שנים, שנים באין מפריע להזניח, לזלזל בבריאות הציבור, במחולה ובית גוברין, ההסגרים נמצאים בתוך היישובים, זאת אומרת לא רק שהם ליד משק, הם ליד האנשים, מספיק חתול אחד, כלב, עורב, שידביק אנשים במחלות קשות

יסמין פרידמן:       הסגר איילות פועל ללא רישיון בידיעת כל הגורמים הרלבנטיים מעל לעשור, איילות שנמצא בשמש בחום בשיא הבלגן, על פי דוח מבקר המדינה, משרד החקלאות אינו יכול לפקח על מה שקורה בים, ואנחנו מוכיחים שנים על גבי שנים שהם לא יכולים לפקח גם על מה שקורה ביבשה, לראיה, מאות תלונות שהוגשו, אפס כתבי אישום, אפס קנסות או עשייה שמרתיעה מישהו, העלייה במשלוחים החיים שמגיעה השנה כנראה ל1 מיליון, לא רק שלא הורידה את מחירי הבשר עמית, אוקיי? מחירי הבשר אלו ב- 16% וככה כל שנה

יסמין פרידמן:       ולסיכום, לא רק שאסור להקל על התנאים, אלא שרצוי ראשית לסגור כמה תחנות, לפחות את אלה שנמצאות בתוך המושבים, או לפחות את אלה שאין להם רישיון עסק

יסמין פרידמן:       מעבר לכך, שנה אחרי שנה, אנחנו מוכיחים שהמשלוחים החיים הם מפגע תברואתי, הם מזהמים את הים, הם מזהמים את היבשה

דוד ביטן: אבל כנראה, אבל צריכים את זה עם מביאים מיליון ראש

יסמין פרידמן: אבל יש לה תחליף מאוד פשוט

דוד ביטן: אז רק יבוא של בשר קפוא, זה מה שאת אומרת?     

יסמין פרידמן: לא

דוד ביטן: אז מה את אומרת?     

יסמין פרידמן: לי יש תוכנית מאוד מסודרת

דוד ביטן: מה שאת אומרת בעצם, שצריך לעשות רוויזיה על כל הדבר הזה?     

יסמין פרידמן: תקשיב, אני יכולה לומר לך אם אתה שואל אותי, אז אני אכנס לזה בקצרה כי אני יכולה לדבר על זה המון זמן

דוד ביטן: שואל אותך בקצרה, כולל הנתונים שהיום - -     

יסמין פרידמן: בשנה שעברה הגענו לכמעט הסכם מסודר לחמש שנים, שיצמצם באופן משמעותי את המשלוחים החיים עד לעצירה מוחלטת

יסמין פרידמן:  התחליף של המשלוחים החיים קוראים לו בשר מצונן, שאני אראה לך את כל המחקרים שהוא לא רק יותר איכותי, אלא הוא יותר טעים

יסמין פרידמן:  אוקיי? השחיטה מתבצעת - -     

דוד ביטן: נו אז זה קפוא?     

יסמין פרידמן: לא, לא, זה לא קפוא אדוני, זה מגיע בטמפרטורה של מינוס שתי מעלות, ונמכר כבשר טרי, זה בשר שמגיע גם היום אחרי השחיטה, השחיטה מתבצעת קרוב למקום מחייתה של בעל החיים, שאכלה עשב ולא תערובת עם אנטיביוטיקה, שלא נדרשים לה חיסונים שהיא פחות יש סיכוי להעביר מחלות, ושלא נדבר על זה שמדובר פה בצער בעלי חיים ובחמלה, אם תרצה עוד מידע, אני יכולה

דוד ביטן: עוד מעט הולכים לייצר בשר - -      קריאה     אפשר לעודד גם את החקלאות המקומית, אפשר לעודד את החקלאות המקומית, להשקיע בחקלאות המקומית במקום לייבא

יסמין פרידמן: חד משמעית, הם קורסים, כל המגדלים המקומיים קורסים

שלום דנינו: כל מה שהציגה פה יסמין זה פרדוקסלי, אבל זה חיזק אצלי את ההבנה שכן, צריך לבדוק כל מקום לגופו של מקום, ומסתבר שהכללים הגיאוגרפיים הטכניים, עכשיו מתחילים להראות לי פחות דרמטיים לביטחון המקנה הארץ

יסמין פרידמן: לא, זה מאוד דרמטי, פשוט צריך להוסיף על זה בגלל שאין פיקוח

דן אילוז: אם אנחנו לא מצליחים לאכוף, את רוצה להוסיף רגולציה על רגולציה למרות כבר מה שיש?     

יסמין פרידמן: אז אתה אומר, אם לא מצליחים לאכוף אז לא נוסיף תאים, בוא נזלזל בבריאות?     

דן אילוז: לא, בוא נדייק את הרגולציה רק לדברים שהם קריטיים, לא נעשה רגולציה על רגולציה על רגולציה שאף אחד לא יכול לעשות

יסמין פרידמן: אז אתה לא חושב שמחלות זה קריטי? לא הבנתי, לא הבנתי, מחלות זה לא קריטי?     

דן אילוז: צריך רגולציה מדויקת שתטפל רק בדברים הקריטיים

יסמין פרידמן: אז על מה נוותר?      

דן אילוז: מחלות, אנחנו פה כדי לשמוע את הדעה של הדרג המקצועי

דוד ביטן: דן, דן רק רגע, הווטרינר אתה רואה את התנאים, כמה מחלות שקשורות למקנה יש בישראל נגיד?     

תמיר גושן: בוא נפריד בין מחלות שיש במשק הישראלי למחלות שחדרו דרך יבוא

דוד ביטן: אוקי, כן תגיד לי

עמית הלוי: אבל תפריד בדבריך כמה יבוא מאירופה, כי על זה הסוגייה שלנו, האם היה ב- 30 שנה מקרה של יבוא, שגרם לך להמעיט או להחזיר את המקנה או דברים מהסוג הזה?     

יסמין פרידמן: אתה יכול לתת לדוגמה את רומניה

דוד ביטן: הוא לא מכיר את העבודה שלו נראה לך?     

יסמין פרידמן: לא סתם, אני עוזרת לו להיזכר

תמיר גושן: תאמיני לי יש לי זיכרון טוב חברת הכנסת

דוד ביטן: אז בוא תגיד לי אחרי שראית את התנאים, אנחנו סוטים מהדיון אבל זה בסדר

תמיר גושן: יש לנו בערך 1 ל- 100 אלף ראשי בקר שמיובא מאירופה נמצא בבית המטבחיים נגוע

דוד ביטן: 1 לכמה?     

תמיר גושן: 1 ל- 100 אלף, זאת אומרת שכל שנה מוצאים בממוצע שלושה ארבעה ראשי בקר נגועים בשחפת הבקר שמקום בייבוא, אגב אנחנו לא הצלחנו למצוא בתוך הקבוצות המיובאות עוד בעלי חיים נגועים חוץ מהם

דוד ביטן: את שומעת?     

יסמין פרידמן: איך אני יכולה לשמוע? אבל תקשיב, אתה רואה פה בסרטונים גופות שאף אחד לא ניתח, מתים אבל אף אחד לא בדק, איך אפשר לקבל את זה כי כמשמעו? אם אנחנו רואים מול העיניים גופות שאף אחד לא ניתח, אף אחד לא בדק ממה הם מתו, איך אני יכולה להגיד כן 1 ל- 100 אלף, איך? איך אפשר לקבל את זה אדוני?     

דוד ביטן: איך אתה בודק? מדגמית אתה בודק?     

תמיר גושן: לא כל בעל חיים שנשחט

דוד ביטן: כל אחד?     

תמיר גושן: כל אחד שנשחט

דוד ביטן: נו אז מה את רוצה לא הבנתי, בודקים כל אחד, לא מדגמית, לא סטטיסטית

יסמין פרידמן: אחרי שהוא נשחט

יסמין פרידמן: המחלות יעברו לפני

דוד ביטן: לא, אבל הוא מראה לך שרק 1 ל- 100 אלף, זאת אומרת 800 אלף זה שמונה, זה הכל

תמיר גושן: אבל שנייה, בואו רגע שנייה, יושבים כאן אנשים שמגדלים בעלי חיים, וכל מי שמגדל בעלי חיים יודע, שגם באוכלוסייה מקומית ישראלית יש מחלות ויש תמותה, מרבית בעלי החיים מגיעים להסגר וחולים ומתים, עוברים טיפול לפני זה על ידי הרופא הווטרינר המלווה, ואם הם מתים למרות זאת, הם לא אמורים דרך אגב להגיע לזריקה בשטח, הבקר המיובא בטח מבוטח, ואמור להגיע לכילוי בעין המפרץ, במכון הכילוי של ביו-אקולוגיה, היום זה מכון מחזור

תמיר גושן:      לגבי מחלות נוספות לפני שנתיים, חברת הכנסת פרידמן יודעת ויש כאן עוד אנשים שיודעים, משלוח הגיע חולה למדינת ישראל במחלות נשימה ועיניים, ורק בזכות היכרות עם מחלות ומה הסיכוי שזה יהיה, ולמרות ביקורת מאוד מאוד גדולה, אגב גם של העמותות, אני לקחתי את הסיכון ונתתי לבעלי החיים האלה להיכנס למדינת ישראל להסגר, שאגב היה יותר משמונה ימים, עד בירור טיפול, ובמקרה הזה גם הצליח לי

תמיר גושן:       עוד דבר אחד, הנושא של גופות, מי שחושב שכל בעל חיים שמת במשק הישראלי מנותח ואנחנו יודעים ממה הוא מת טועה

תמיר גושן:  מרבית בעלי החיים, מרביתם ככולם שמתים במשק הישראלי, גם אם הם נגועים, יכולים להיות נגועים בשחפת, ובפה וטלפיים ועוד עשרים ואחד אלף - -     

יסמין פרידמן: אנחנו מדברים על היבוא, לא על המשק הישראלי, מדברים על הקרנטינות, זו מטרתן של הקרנטינות

תמיר גושן: המטרה של הקרנטינה זה לראות שאין מחלה שמסכנת את בריאות הציבור ובריאות המקנה, אם בעל חיים נבדק על ידי הרופא המטפל, וראו שלפני זה יש לו דלקת ריאות, שזה מחלה שכיחה מאוד בבקר וצאן בגילאים הצעירים, בטח ובטח אחרי מסעות, ובעל החיים טופל ולמרות זאת מת, או בעל חיים שסבל מפציעה, נמק, ומת למרות טיפול

תמיר גושן:       אין שום סיבה לנתח אותו, יגידו לך את זה גם רופאים קליניים, שגם במשק המקומי בעלי חיים שהם מטופלים, לא כולם או מרביתם המכרעת לא מגיע לנתיחה אלא במקרים חריגים

יסמין פרידמן: אבל זה הנוהל שלכם מ- 2019

גל זגרון: אפשר להגיד את הצד של הגנת הסביבה?      

דוד ביטן: מה את?     

גל זגרון: המשרד להגנת הסביבה

דוד ביטן: שנייה, עוד חבר כנסת רוצה לומר משהו?     

אריאל קלנר: אני רוצה לומר ממה שאני מכיר ומה שלמדתי את הנושא ומה שקצת שמעתי את הדברים, אנחנו צריכים ליצור, קודם כל לדאוג לבריאות הציבור, ואני מברך את ד"ר גושן וכל מי שעוסק בזה, זה דבר אחד

אריאל קלנר:  דבר שני

אריאל קלנר:       אנחנו צריכים לראות שיש נהלים והנהלים הם אחידים, כלומר דין הסגר במקום אחד, לדין הסגר במקום אחר, אם יש סכנה במקום אחד יש גם סכנה במקום אחר, הנהלים צריכים להיות אחידים, זה כלל שהוא נוגע לא רק לווטרינרים אלא נוגע בכלל, אבל על אחת כמה וכמה במקרה הנדון

דוד ביטן: כן אבל הוא אומר לך יש שיקול דעת גם, הנוהל הוא נוהל ויש שיקול דעת

אריאל קלנר: אין ספק, אבל אם יש גם שיקול דעת - -     

דוד ביטן: דרך אגב גם פה הדרישה לשיקול דעת, ברור שזה לא לפי הנוהל

אריאל קלנר: כן, אבל הדרישה לפי מה שאני מבין פה, זה שכמו שא' יש חוות דעת שונות ויש כמובן שד"ר גושן הוא זה שלוקח את האחריות על עצמו, אבל יש חוות דעת שונות, ככה שזה לא משהו שמבקשים להסתמך פה על משהו שהוא לא שיקול דעתי בסדר? שאני לא מבין ולא מומחה בתחום הזה, אלא על שיקול דעת של וטרינרים אחרים

דן אילוז: לא, צריך להגיד סליחה שאני מפריע, השיקול דעת הוא צריך להיות שיקול דעת מקצועי, ענייני בריאותי, לא שיקול דעת שמפחד - -

דוד ביטן: ברור, ברור, אבל כל בעל מקצוע חייב שיקול דעת מקצועי וענייני, מה רצית שלא יהיה מקצועי? כשאני אומר שיקול דעת אני מתכוון מקצועי ברור, ועדיין זה שיקול דעת, אם הוא דיבר על נוהל אחיד לכולם בלי תזוזה

אריאל קלנר: כן אבל תראה, בסוף אם מחריגים מקום אחד, על סמך נתונים מסוימים, אז גם מקום אחר ששמה אפילו המרחק גדול יותר, מקום אחד הוא כמה מטרים ספורים, מקום שני הוא 380, 400 מטר, אז אותו לא נקבל? אותו לא נחריג? כלומר פה אני מבקש בעצם - -     

עמית הלוי: אני רק רוצה לומר בהקשר הזה חבר הכנסת ביטן, צריך לומר את זה על השולחן, זה לא מוריד כהוא זה מהמקצועיות של ד"ר גושן, אבל קודמו בתפקיד באופן מאוד ברור, אני מקריא רק מדבריו אומר, שחוץ המחלות שמועברות במגע ובפרשות גוף שלכאלה 300 מטר מספיק בדיוק כמו בעופות, אבל מחלות של חרקים מעופפים אליהם מתייחס ד"ר גושן, כמו פה וטלפיים גם 1,000 מטר באופן עקרוני לא יספיק, ואמרת את זה בעצמך ד"ר גושן שהזכרת את המקרה של צרפת וכו' של המעבר בתעלה, ולכן, הוא טוען שמה שקבעו 1,000 מטר זה לא היה משום סיבה,

עמית הלוי:  זה היה לפני 10 שנים חבר הכנסת ביטן, הקביעה של 1,000 מטר היא הייתה שרירותית, להפך, היא הייתה כדי לפתוח מקומות הסגר נוספים, לא בגלל שאי אפשר להסתפק בפחות, המחלות הרלוונטיות כמו בעופות, הן מחלות של 300 מטר, ולכן לדעתו אפשר להסתפק

עמית הלוי:       אז לכן צודק חבר הכנסת קלנר, שיש גם חוות דעת מקצועיות אחרות, גם זה צריך לומר כאן, אני אשמח מי שמתמודד בשטח עם זה

דוד ביטן: כן, חבר'ה ב- 15:00 הארכתי את הישיבה עד 15:00, ב- 15:00 הישיבה מסתיימת

ששון גואטה: אני באתי לשאול קודם כל אני לא נגד יבוא, אני בעד חקלאות מקומית ושנעודד את החקלאות ונייצר, אבל אני באתי לבדוק אם באמת יש אכיפה סלקטיבית

ששון גואטה:       ישבתי עכשיו הכרתי במזנון, את החבר'ה האלה, את הבחור הצעיר הזה, ואני הבנתי ממנו שיש מקומות שהם פחות מ- 1,000 מטר שכן מאשרים להם

תמיר גושן: אני אענה להכל

דוד ביטן: לא גושן, רגע רגע, זה לא פינג פונג

ששון גואטה: אני רק עוד משהו, בענף הלול, בענף הלול שאנחנו מאשרים

דוד ביטן: ענף הלול זה שונה קצת לפי מה שאני מבין

ששון גואטה: בתור אחד שמכיר, לא יש את ה- 300 מטר של המרחקים, על המרחקים אני מדבר, אם יש עכשיו אני בונה פה, יש פה אזור גידול ואני צריך לאכלס אותו, המקומות שהם פחות מ- 300 מטר, הלולים, הישנים או האלה שמגדלים, הם אוטומטית מפסיקים לגדל, אין שיקול דעת אין כלום

ששון גואטה:       אז אם פה כבר הפעילו שיקול דעת, אז או שבאמת בוא נעזור לחבר'ה לפתוח קרנטינות, או שנסגור את השניים, אבל אי אפשר לעשות איפה ואיפה, כאילו ראיתי את התגובה ואני מכבד אותך תמיר ואנחנו מכירים הרבה זמן, ראיתי באחת התגובות שם, נכון? היראת לי שהגבת לבחור שמה בקשר לאיפה זה היה? איזה קרנטינה זה היה?     

תמיר גושן: ירחיב

ששון גואטה: תקריא את התגובה, תקריא את התגובה

שאול גוטמן: מדובר בירחיב, שבעצם שמה אתה מתייחס ד"ר גושן, לזה שאתה מודע לזה שיש שני משקים פעילים בתוך טווח ה- 1,000 מטר, ואתה אומר שהם מפוקחים בצורה טובה, אז למה אצלנו לא לפקח בצורה טובה?     

ששון גואטה: אז אפשר לתת להם הזדמנות גם לפקח בצורה טובה

תמיר גושן: אני אענה על הכל

יסמין פרידמן: איך זה מפוקח בצורה טובה?     

דוד ביטן: הבנתי רגע, אבל גושן אל תענה לאף אחד בסדר? אוקי הבנו, עוד חבר כנסת? סיימנו עם הח"כים?     

דן אילוז: אני רק אחרי זה בגלל שנאמר פה במיוחד לגבי האפליה שאני אשמח לשמוע את התייחסותך

דוד ביטן: בסדר תמתין בסבלנות

יסמין פרידמן: שאלה, אפשר שאלה רק?     

דוד ביטן: לא, המשרד להגנת הסביבה

גל זגרון: נעים מאוד, ד"ר גל זגרון, מנהלת אגף מזיקים והדברה במשרד להגנת הסביבה, אז ד"ר גושן שהוא גם קולגה וגם יושב איתנו בפורום לבריאות אחת, דיבר על חדירה של מחלות, אני רוצה לדבר גם על חדירה של מזיקים וגם הוזכרו פה מזיקים, מזיקים שהם גם רלוונטיים לאדם ולבריאות האדם, ובכלל על כל ההשפעות הסביבתיות של תחנות ההסגר

גל זגרון:       כשאנחנו מביאים משהו ממקום אחר, כל מיני דברים יכולים להגיע איתו לא רק מחלות, גם מזיקים, וחשוב לי להגיד שנאמר פה, אנחנו מצטערים על הסבל, אבל זה לא קשור למיקום של התחנות הסגר, זה כן קשור כי ככל שנתיר יותר ככה יהיה יותר

דוד ביטן: אבל כשיש תחנת הסגר, כשד"ר גושן מאשר תחנת הסגר, את צריכה גם לחתום על זה?     

גל זגרון: אנחנו לא מאשרים, אבל זה בהחלט משפיע על החדירה של המזיקים שאחר כך אנחנו צריכים לבקר אותם

דוד ביטן: אז לא לייבא? אני רוצה לדעת

גל זגרון: נאמר פה על ידך, שאם יש משלוחים חיים, כנראה כי צריכים אותם, אז האמת היא - -     

דוד ביטן: מה נשאר לא לייבא?      

גל זגרון: אז אני רוצה להגיד על זה משהו, זה משתלם ליבואנים אבל אנחנו משלמים את המחיר, לא היבואנים, הסביבה משלמת את המחיר

דוד ביטן: אם אנחנו עכשיו מפסיקים לייבא עכשיו הכל, כל המיליון, מה ההשפעה של זה על מחיר הבשר במדינת ישראל?     

יסמין פרידמן: אני יכולה לתת לך דוח, יש לי דוח

גל זגרון: כמו שנאמר פה, אפשר לעשות תוכנית להפחתה, הנקודה היא כזאתי, זה שזה משתלם ליבואנים, זה לא אומר שאין מחירים אחרים שאנחנו משלמים כציבור

יסמין פרידמן: זה משתלם רק ליבואנים

גל זגרון: חד משמעית, חד משמעית, המחיר הסביבתי של להביא עגל חי את כל הדרך, ושהוא יעבור פה את הפחת של השחיטה, ואחר כך הרעלות בחיות בר, כל המחירים האלה הם מחירים בזיהום סביבתי בחדירה של מזיקים

דוד ביטן: אני רוצה להבין, מכוניות מזהמות את האוויר נכון? להפסיק לייבא מכוניות?     

יסמין פרידמן: אתה יודע שזה מזהם כמו כלי התחבורה בעולם?     

דוד ביטן: אי אפשר לבוא ולהפחיד אותנו על כל דבר, כל דבר יש לו משמעות וסיכונים

גל זגרון: אבל אי אפשר שכל הזמן נוריד ונוריד את הרסן, על משהו שיש לו אימפקט בריאותי וסביבתי שאנחנו משלמים עליו אחר כך את המחיר

דוד ביטן: אני רוצה לדעת, אתם בגלל שאת משרד להגנת הסביבה משרד ממשלתי, אני רוצה להבין, זה שיש סיכון ומזיקים ברור אין ויכוח, השאלה מה הסיכונים? אז אוקיי, אז את לא עוסקת לא ביוקר המחיה ולא בצורך בבשר, את עוסקת בצד שלך בסדר גמור אין לי תלונות, אבל אנחנו צריכים להסתכל גם הכל

גל זגרון: המשרד גם עוסק כמובן בצער בעלי חיים, ועוסק גם בכל האימפקט הסביבתי שיש לסביבה החקלאית על הבריאות שלנו ועל הסביבה שלנו

דוד ביטן: מה הבעיה שבנושא של העופות או תרנגולות, גם המדינה משקיעה המון כסף עכשיו בלולים חדשים - -     

גל זגרון: אז שתשקיע בלצמצם את המשלוחים החיים, ואת תחנות ההסגר, לא לפתוח אותם ולעשות עוד

דוד ביטן: זה אי אפשר

יסמין פרידמן: אפשר בטח שאפשר אדוני

דוד ביטן: לא, צריך לצמצם את הייבוא

יסמין פרידמן: נכון

דוד ביטן: בסדר השאלה מה ההשפעה של זה?      

יסמין פרידמן: אני יכולה לתת לך את הדוח מפורט על זה, יש לי

דוד ביטן: אין בעיה, בינתיים משרד האוצר התאהב ביבוא של כל מיני דברים - -     

יסמין פרידמן: אז האם אתה מוכן לזמן דיון על זה? על ההשלכות של המשלוחים החיים?     

דוד ביטן: למה לא?     

יסמין פרידמן: כן? אז אני אגיש בקשה, תודה רבה זה חשוב

גל זגרון: צריך לזכור שאנחנו אחר כך משלמים את המחיר

דוד ביטן: עכשיו אני רוצה להבין, בוא נשמע רק את אלה שיש להם או שרוצים שיהיה להם בקיצור נמרץ, מי רוצה להתחיל?     

שאול גוטמן: אני אתחיל

שאול גוטמן:  משפחת דגן, אני דור שישי לחקלאי ישראל מנהלל

שאול גוטמן:  בעצם, מבחינתנו הדיון פה הוא על הנוהל, יש לנו הרבה מה להגיד על הכל

דוד ביטן: דרך אגב, אחרי התקציב, כי עד אז יש לנו ישיבות של חוק ההסדרים בסדר? כן

שאול גוטמן: בסעיף א' 4 בנוהל, מדברים על אי אפליה ותחרות שווה, ד"ר גושן מדבר על האכלוס, מבחינתו יש מקום לאכלוס, ד"ר גושן האם אתה יכול לציין רישיון יבוא אחד שניתן בשנה האחרונה בהסגר דבאח שלא לדבאח, אתה מכיר דבר כזה?     

עמית הלוי: רגע תסביר, מה הכוונה רישיון יבוא להסגר?     

שאול גוטמן: הכוונה, כל יבואן כשהוא מבצע יבוא, צוואר הבקבוק לכל התהליך הוא מקום הסגר, מקומות ההסגר נתנו בצורה לא שווה, תוך אפליה בעיוות קיצוני של הפרטה של משאב ממשלתי, שהוא נוהל אישור מקומות הסגר למקנה מיובא, ד"ר גושן מציין שיש מקומות, ואני רוצה לראות אם הוא יכול לציין רישיון יבוא שניתן ליבואן כדי להיכנס למקום הסגר

דוד ביטן: אל תענה לאף אחד, כתוב לך את השאלות, ידידנו, אנחנו לא נמצאים בחקירה נגדית, אז תתייחס כרגע לדרישות שלך

שאול גוטמן: אין בעיה בסדר גמור, אז הסגר דבאח, לא נכנס אף אחד, חוץ מדבאח, הסגר מחולה לא נכנס אף אחד חוץ מדה-לוי, כשאנחנו רומים להיכנס אנחנו לא יכולים להיכנס

דוד ביטן: להיכנס לאן?     

שאול גוטמן: למקום ההסגר

עמית הלוי: רק שנייה, אני אסביר, הכוונה היא מה שאמרה יסמין קודם

יסמין פרידמן: אתם גם יבואנים? הם גם יבואנים

שאול גוטמן: אנחנו קודם כל מגדלים מקומיים וגם יבואנים

עמית הלוי: אם אתה רוצה לייבא בשר אתה חייב אישור, איזה חווה תשים? אז אתה אומר אני אשים אצל דבאח, דבאח אומר אני לא מוכן לקבל אותך

דוד ביטן: גושן, זאת טענה שיש לה משמעות, אתה אומר שבגלל שאתה מייבא, אתה לא יכול לייבא  כי - -     

שאול גוטמן: יש הסכמים כובלים שאנחנו לא יכולים להיכנס

דוד ביטן: בכל המקומות האחרים זה בעצם מיועד ליבואנים עצמם, ואז אתה לא יכול

שאול גוטמן: נכון, ולכן אנחנו צריכים לנסוע לערבה

דוד ביטן: רגע, יש פה פגיעה גם בחופש העיסוק שלך אתה טוען?      

עמית הלוי: וגם בהוצאות הכלכליות

דוד ביטן: תסביר לנו גושן

יסמין פרידמן: וגם בבעלי החיים שצריכים לעבור מרחק

שאול גוטמן: אנחנו נוסעים לערבה מחיפה

תמיר גושן: אני אתייחס בקצרה רגע לעיקרון, ואני אתן את ד"ר שלמה גראזי, רופא ראשי ייבוא ייצוא, להתייחס לנושא הזה בפירוט, כי הוא היה גם בתהליך

תמיר גושן:      קודם כל כשמדובר על יבואנים שיש להם מקומות הסגר, הם נדרשים גם לאותם תנאים, הם נדרשים לאותם תנאים שבנוהל, אחד

דוד ביטן: אבל אין לו

תמיר גושן: רגע שניה, אבל היבואנים שיש הם עומדים בתנאים שכתובים

דוד ביטן: הוא יכול להביא לדבאח להסגר שלו? למה אתה לא פותח את הממשלתי, פתח את הממשלתי, יכולים להביא לממשלתי, דבאח ייתן לו להביא פרות אליו? יש לך ממשלתי תפתח אותו

תמיר גושן: אין ממשלתיות

יסמין פרידמן: היא אומרת שיש אחד

תמיר גושן: את רמלה סגרה המדינה

דוד ביטן: אז מה אתה רוצה? גושן תסלח לי, אם אתה לא נותן אלטרנטיבה, אז אתה פוגע בזכות שלו לעסוק בתחום

עמית הלוי: אתה משאיר את הריכוזיות בענף הבשר בקיצור

דוד ביטן: מה זה הדבר הזה? זו טענה משמעותית מאוד, או שתפתח ממשלתי ואז הוא יכול לייבא ולהעביר את זה לממשלתי, או תן לו אפשרויות, אין דרך אחרת, אני מאוד מצטער, זה טענה שלא ידעתי

שלמה ברזניץ: אם אפשר, שלמה גראזי אחראי על היבוא והיצוא בשירותים הווטרינרים, אני מלווה את הייבוא מ- 2008 עד עכשיו, וכל הנושא הזה של פתיחת מקומות הסגר פרטיים היו במהלך תקופתי כאחראי על הנושא

שלמה ברזניץ:       לפני למעלה מעשור היו שלוש מקומות, תחנות הסגר ממשלתיות שהיה אפשר לשים בהם מקנה, אחת הייתה בבאר שבע, שהזכיר אותה חבר הכנסת קודם בעמק שרה, שכמעט ולא החזיקה שמה מקנה באופן פעיל, הייתה תחנת הסגר ברמלה, ובתחנת הסגר ממשלתית בחיפה, שתי תחנות שתי התחנות ההסגר האלה היו בנויות מתקופת המנדט הבריטי, ובמשך השנים אי אפשר היה לטפל בהם באופן שהיה אפשר לעשות שינויים תשתיתיים מבניים, וגם הם היו נמצאות בתוך מרכזי אוכלוסין, שבסופו של יום בג"צ ביטל את האפשרות לאכלס את רמלה, סגרנו את רמלה ונשארנו רק עם חיפה

שלמה ברזניץ:       תחנת ההסגר בחיפה כמו שאמרתי, היא תחנת הסגר ישנה, שלא יכולה לקלוט את המקנה שמגיע למדינת ישראל, הכמות שאפשר לאכלס בזה עד 1,400 עגלים צעירים, ולא השקענו במקום הזה מאמץ וכסף, כי גם המבנים שיש שמה הם מבנים שמיועדים לשימור, ואי אפשר לשנות אותם יותר מדי

שלמה ברזניץ:       התחליף שמצאה המדינה לדבר הזה, המדינה לא רצתה להשקיע במקומות הסגר, תחנות הסגר ממשלתיות חדשות, כי הם היו עולות מיליונים אם לא יותר ממיליונים למדינה

דוד ביטן: הממשלה לא משקיעה אף פעם זה דבר חדש?     

שלמה ברזניץ: אדוני היושב ראש שאל למה לא פתחנו בצפון?      

יסמין פרידמן: מזעזע, מזעזע, המדינה הזניחה את בריאות הציבור

שלמה ברזניץ: שנייה רגע אני אשלים

דוד ביטן: אבל את שומעת שאין בעיה גדולה של בריאות הציבור, את שומעת את זה

יסמין פרידמן: באמת?     

דוד ביטן: עובדה, 1 מ- 100 אלף

יסמין פרידמן: אני רוצה לתת לך קצת דוחות, אני לא יכולה פה היום כל היום

דוד ביטן: מה הוא אומר דברים לא נכונים גושן?     

יסמין פרידמן: אני יכולה להמשיך, אבל אין לי - -     

דוד ביטן: לא, הוא אומר דברים לא נכונים?     

יסמין פרידמן: בעיני לא

דוד ביטן: טוב, אני חייב לקבל את החוות דעת שלו, עם כל הכבוד

שלמה ברזניץ: המדינה לא הסכימה לממן ולפתוח תחנות הסגר ממשלתיות, ב- 2011 נכתב הנוהל בפעם הראשונה, שבו המדינה אמרה אנחנו פותחים שלוש מקומות או שתי מקומות בכל שליש של הארץ למקומות הסגר חדשי, ומשמה הנושא התחיל

דוד ביטן: כמה היום יש תחנות הסגר?     

שלמה ברזניץ: עשר

דוד ביטן: עכשיו תגיד לי, רגע רגע אם אתה מתעסק בזה מ-?     

שלמה ברזניץ: ב- 2008

דוד ביטן: מה לגבי הטענה של - -     

שלמה ברזניץ: רגע שנייה, אני רק יאמר לגבי - -     

דוד ביטן: אנחנו לא באנו ליום הרצאות, רגע רגע תעצור

דוד ביטן:  חבר הכנסת עמית הלוי אמר שהווטרינר הקודם כן אישר את המרחקים האלה, אז מה, אתה מאיזה שנה נמצא?     

שלמה ברזניץ: אני? מ- 2008

דוד ביטן: אמרת שהנוהל נכתב בתקופתך, מה לגבי ההתייחסות לטענה של עמית הלוי?     

שלמה ברזניץ: לגבי זה שנקבע בכלל איזה?     

דוד ביטן: אני מדבר על המדינות שהשתנתה, שלפני זה לא הייתה בעיה מקצועית או רפואית בעניין הזה

שלמה ברזניץ: אני לא יודע, אני לא יכול לדבר בשם מי שכתב את זה, אפשר לשאול אותו

דוד ביטן: אתה יודע מה היה

שלמה ברזניץ: סליחה?     

דוד ביטן: היית לא?     

שלמה ברזניץ: לא, אבל לא היו, לא היו מקומות הסגר בפחות מזה, לא היו מקומות הסגר, אנחנו ב- 2011 הוקם המקום ההסגר הראשון הפרטי בדור, שם הוא היה, והוא היה במרחק שהוא יותר גדול

דוד ביטן: גושן, מה ההתייחסות שלך?     

שלמה ברזניץ: עוד שנייה רק לגבי האפליה של האנשים

דוד ביטן: נחזור אליך בסוף

דוד ביטן:  מה לגבי הטענה של עמית הלוי?     

תמיר גושן: אני אתייחס, שלוש תחנות ההסגר הממשלתיות לא נמצאות בטווח של פחות מ- 1,000 מטר ממשק חקלאי אחר

דוד ביטן: לא ממשלתי, באופן כללי

תמיר גושן: רגע, לא היו אחרות

תמיר גושן:  שתיים, עם כל הכבוד לקולגות שלי, החוות דעת שלהם הן חוות דעת אישיות שמבוססות על - -     

דוד ביטן: לא, הוא מדבר על הווטרינר שהיה לפניך

תמיר גושן: גם הווטרינר שהיה לפני, אני מצטער שאני מבקר אותו, הוא חבר קרוב ואני חולק עליו, מהסיבה הפשוטה שחוות הדעת שלו

דוד ביטן: זאת אומרת, שינית את המדיניות זה מה שאתה אומר?     

תמיר גושן: אני לא שיניתי שום מדיניות, אני נצמד למדיניות שלו, הבעיה שהוא קבע מדיניות ובמקרה הצליח לו לפי כלל אצבע, שאומר שזה היה שאיפת רוח, רפואה וטרינרית עם מדע, ובתור מדע אנחנו ניגשים לספרות, אני במענה שלי לחבר הכנסת הלוי ציטטתי מקורות מדעיים לגבי סיכון התפשטות של מחלות, וציינתי מקורות לגבי הסיכון להתפתחות מחלות במדינת ישראל, ולהגיד אני חושב ש- 300 מטר

עמית הלוי: לא אבל היה, ד"ר אבל 30 שנה לא החזרת הסגר, לא החזרת חיות לארצות מוצא

תמיר גושן: 30 שנה לא היה כאן, לא היה כאן

עמית הלוי: לא הרגת אף משלוח שהגיע

דוד ביטן: אתה בעצמך אמרת ש- 1 ל- 100 אלף נגוע

תמיר גושן: זה שחפת הבקר, חברים אתם - -     

יסמין פרידמן: חבר'ה בואו אני יכולה לעבור אתכם, עצרו משלוחים מרומניה בגלל מחלות קשות מאוד ב- 2017, עזוב מה היה עם זה, אבל ב- 2017 עצרו משלוחים מרומניה, ועגלים כן נכנסו מרומניה דרך לטוויה או אני לא זוכרת איפה, אבל יש פה סיכון גדול מאוד

דוד ביטן: אתה מדבר רק על מחלה אחת שחפת? ומה עם שאר הדברים? שאלנו אותך, אתה עונה לנו רק על דבר אחד?     

תמיר גושן: אתם לא נותנים לי לדבר

דוד ביטן: נתנו לך, אתה אמרת כתשובה לה, ש - - 1 ל- 100 אלף

תמיר גושן: אמרתי שהיה משלוח רק לפני שנתיים, שליש ממנו היה נגוע במחלות נשימה ומחלות עיניים, שעל האונייה רצו להשמיד 1,500 טלאים, אני לא נתתי

שאול גוטמן: אף אחד לא רצה להשמיד וזה שוחרר לכל הארץ

תמיר גושן: משלוח בקר מאוסטרליה עם קטרת העור עכשיו לפני חודשיים פה במדינת ישראל בצופר

תמיר גושן:       חברים, הדברים האלה מתממשים לנו מול העיניים, זה עלול לקרות באזור הכי צפוף מבחינת מקנה במדינת ישראל שזה עמק יזרעאל, עכשיו אפשר להקל ראש בסיכון, אפשר להגיד תן לו תן לו, תן לו, עם כל הכבוד, אני חושב שזה ניהול סיכונים שגוי, שעלול להמיט אסון לא רק עליו, אלא יותר מזה על השכנים לו

תמיר גושן:      הנזקים הכלכליים שייקרו אם חס וחלילה תתפרץ אצלו בהסגר מחלת הפה והטלפיים, אצלו יהיו קטנים לעומת הנזקים של מה שקורה במשחקים בטווח 10 קילומטר מסביב, ונמצאים כאן אנשים שמגדלים בקר, נמצא כאן דה-לוי שחטף פה וטלפיים אצלו בהסגר בשנה האחרונה

שאול גוטמן: מאיפה זה הגיע אבל? מהגבולות זה לא מגיע מהייבוא

תמיר גושן: מה זה משנה?      

שאול גוטמן: זה משנה

אריאל קלנר: בטח שזה משנה

עמית הלוי: אבל על זה אנחנו דנים

יסמין פרידמן: מאיפה אתם יודעים מאיפה זה הגיע לא הבנתי? מאיפה אתם יודעים אם זה הגיע מהייבוא או מהגבולות? מה אתם וטרינרים? אתם רופאים? מה?     

דוד ביטן: גושן, שואלים אותך X אתה עונה Y, שאלנו אותך על המחלות אמרת על השחפת, מתברר שיש עוד מחלות, כשאנחנו מדברים על מחלות, אנחנו לא מדברים על מחלה שנכנסת בכיוון אחר, אנחנו מדברים על מחלות שנכנסות מההסגר, זה נושא הדיון, זה שיש מחלות וודאי, אין ויכוח

דוד ביטן:      אני רוצה לשאול את דגן קודם, בגלל שאין לך תחנת הסגר, אתה לא יכול לייבא כלום?     

שאול גוטמן: לא אני חסום, כשיש לי מקום בערבה אני נוסע מחיפה, מוביל את כל המשלוח לערבה וחזרה למפטמות בצפון, אני בעד פיקוח, אני רוצה פיקוח אני בעד פיקוח, אני רוצה פיקוח מה שיותר יותר מחמיר

יסמין פרידמן: מאיפה אתה מייבא?     

שאול גוטמן: מפורטוגל בעיקר שזה המדינה הכי מסודרת היום

דוד ביטן: לא בסדר פורטוגל?     

יסמין פרידמן: שום מדינה זה לא בסדר

עמית הלוי: תן את התמונה מבחינת החיסונים שמה

שלום דנינו: אני חושב שאתה גם צריך להדגיש ממה ששמענו מהווטרינר, שיש לך מקום באמת ברמה מאוד גבוהה

שאול גוטמן: הוא היה שם וכתב את זה ועל זה אין ויכוח

שלום דנינו: אני מבין, אז קודם כל מעריכים, עכשיו מה שאני לומד גם מהרבה מה שהציגה יסמין, שזה חשוב לראות שבאמת בסוף בסוף, מה שחשוב זה שלא נראה סרטונים כאלה אצל,

שלום דנינו:  אז האם אתה יכול להרחיב בעניין

שאול גוטמן: אנחנו בעד פיקוח מקסימלי? אני רק רוצה להתייחס לעניין המרחק, הוא מקדש את ה- 1,000 מטר, היום בגוש חלב אין מרחק, בירחיב אין מרחק, בטירה אין מרחק, בדיר אל אסד אין מרחק, הנה תראה את התצ"אות, איך יכול להיות שאתה מקדש את ה- 1,000? ואם זה כל כך מסוכן בוא תסגור

דוד ביטן: לא, לא רגע רגע, אין מרחק אבל מה המרחק? יש הבדל בין 300 ל- 900

שאול גוטמן: לא פחות

שאול גוטמן:  בגוש חלב יש שני מקומות הסגר לא אחד, המקום הסגר התחתון רחוק 700 מטר מדיר בחושן, ובין ההסגר ובין ההסגר התחתון לעליון יש 970 מטר, בטירה יש 570 מהבית מטבחיים, ובדיר אל אסד יש מרחק יריקה

דוד ביטן: אוקי תודה

ששון גואטה: כמה המרחקים אצלך?     

דוד ביטן: 300 הוא אומר

ששון גואטה: מי קבע את ה- 1,000 מטר? מאיפה באה לנו התקנה של ה- 1,000 מטר

ירון לפידות: אני רוצה להגיד שנייה אחת על המרחקים והעדכון של המרחקים

ירון לפידות:  בתקנות של משרד החקלאות כתוב שאסור לפתוח הסגר במרחק של 3 קילומטר מחלבה ליצוא

ירון לפידות:  זאת אומרת המדינות שמייבאות מישראל חלב, כל כך מפחדות מהסכנות בהסגרים שהן דורשות 3 קילומטר, ואגב עד לפני שנתיים, שלוש המרחק היה 10 קילומטר

ירון לפידות:  זה אגב חבר הכנסת

דוד ביטן: 10 קילומטר יש בינינו לבין יהודה ושומרון

ירון לפידות: זה היה החוק ועכשיו הוא שונה ל- 3 קילומטר

ירון לפידות:  אז לגבי התקנות שחבר הכנסת הלוי שאל מה המרחקים באירופה? זאת הדרישה של מדינות שמייבאות מישראל 3 קילומטר ממחלבה לייצוא

עמית הלוי: מי מייבא חלב מישראל?     

ירון לפידות: זה לתקנות

דוד ביטן: דבאח נמצא פה?     

עמית הלוי: יש ייצוא חלב מישראל?     

ירון לפידות: אלה התקנות של פתיחת הסגר, 3 קילומטר ממחלבה לייצוא

דוד ביטן: חבר'ה ח"כים, תעצרו רגע כי אנחנו צריכים לסיים עוד מעט, בוא ניתן לאנשים קצת, דבאח פה? בבקשה בוא אתה רוצה להגיד משהו?     

חתאם דבאח: כן

חתאם דבאח:  שלום, קודם כל אני אתחיל - -

דוד ביטן: לא יותר מידי זמן, אתה אומר לי אני אתחיל זה אומר אתה הולך להרצות

חתאם דבאח: אני אתחיל בהפרדה בין קבוצת דבאח, כאן מדברים נגיד על דבאח, דבאח זה תשלובת חברות, לא כל החברות עוסקות אותו דבר, הם חברות עצמאיות, יש כאלה שיש ברשותן ובבעלותן תחנת הסגר, יש כאלה שעוסקות ביבוא, ויש כאלה שמפעילות צוברים, זה לא זה לא אותו הדבר הזה

דוד ביטן: בסדר, אנחנו מתייחסים לדבאח של בשר, נו

חתאם דבאח: זה אחד, אמנם כאן הדיון אדוני נחלק לשני חלקים, זה החלק האחד שאני שומע את הקולות ששומעים מאז ומתמיד כבר חמש שנים נגד יבוא בעלי החיים, שכל הטיעון מבוסס על טענות מופרכות מסולפות

יסמין פרידמן: זה ממש לא נכון

חתאם דבאח: שאין בינן לבין המציאות, שום דבר אין בינן לבין המציאות שום דבר

יסמין פרידמן: אדוני, אני הייתי על האוניות האלה אל תגיד שום דבר

חתאם דבאח: סליחה לא קטעתי אותך

יסמין פרידמן: אז אל תגיד סתם

חתאם דבאח: כל פעילות, כל פעילות אדוני מלווה באי התאמות, אין פעילות בעולם שלנו שלא מלווה באי התאמות, יש כאלה אי התאמות פה ושם

עמית הלוי: רגע אבל חתאם, זה חברות שונות אבל אותה משפחה אחת

יסמין פרידמן: זה אותה משפחה, והם מחזיקים בית מטבחיים, שההוכחות מבית המטבחיים והתחקיר שנערך בבית מטבחיים שלך היה ביזיון, היה ביזיון

חתאם דבאח: אם את רוצה לשמוע את האמת אז תני לי להשיב

יסמין פרידמן: זאת האמת, אני יודעת אותה, אתה גם היבואן, אתה מחזיק את תחנת ההסגר, אתה גם השוחט ואתה גם הסופר, אתה קובע את מחירי הבשר במדינת ישראל, אתה ותנובה

חתאם דבאח: לא נכון, לא נכון את טועה, את מסלפת זה לא נכון

עמית הלוי: רגע חתאם פנו אליך, חתאם רגע אבל תענה לשאלות, פנו אליך - -     

יסמין פרידמן: הי קשה לה עם האמת, הם לא רוצים לשמוע את האמת

שירה הרצנו: האמת היא שהעלייה במשלוחים החיים לא הביאה להורדה במחירי הבשר, מחירי הבשר ממשיכים לעלות

יסמין פרידמן: היא גרמה לכם להיות עשירים, זה הכל

חתאם דבאח: מי שרוצה אני מוכן, אני מוכן אדוני

דוד ביטן: שנייה רגע, חתאם, תראה מה עשית?     

עמית הלוי: חתאם, אבל נשאלה שאלה פה

דוד ביטן: הנושא שהיא העלתה זה לא בסדר היום הוא לא חלק, עכשיו אתה עונה לה ואתה לא עונה למה ששאלו

עמית הלוי: חתאם, חתאם נשאלה שאלה קודם על ידי היושב ראש, לכם יש חוות הסגר, פונה אליך חקלאי אחר, יש לכם חוות הסגר

חתאם דבאח: אין לי חוות הסגר, זה פשוט מה שאני מבקש לומר

עמית הלוי: כן, זה לא אותה משפחת דבאח? זה משפחה אחרת? אתה לא מכיר אותם?     

חתאם דבאח: לא, אני מחברת פאסים דבאח, החברה שעוסקת בתחום ייבוא ובהפעלת בית מטבחיים, ואין לנו תחנת הסגר, אנחנו לא - -      

יסמין פרידמן: תגיד לי, מה אנחנו נראים לך מטומטמים לא הבנתי?     

עמית הלוי: אז למה באת?     

דוד ביטן: רגע מספיק מספיק, מה רצית להגיד?     

שירה הרצנו: המסמכים שהגשנו, עו"ד שירה הרצנו עמותת אנימלס

דוד ביטן: מאיפה את?     

שירה הרצנו: מאנימלס, בחומרים שהגשנו לוועדה, יש גרף שמראה בבירור

דוד ביטן: בסדר, אבל הנושא לא צער בעלי חיים היום

שירה הרצנו: זה לא בעלי חיים זה מחירי הבשר, אי אפשר להתעלם מהעובדה שהמוצר פה הוא בעלי חיים, אבל אני מדברת על שאלת היושב ראש

דוד ביטן: לא, דברי על הנושא, אני לא יכול עכשיו לנושא הזה

שירה הרצנו: אני מתייחסת רק לשאלות של אדוני

דוד ביטן: רגע עם כל הכבוד, על זה אמרתי לה שאנחנו נעשה דיון, אני לא יכול עכשיו

שירה הרצנו: רק למענה לשאלה של יושב הראש, יש חלופה כלכלית למשלוחים החיים קיימת

דוד ביטן: אני לא נותן לך לדבר, שמעת מה שאמרתי אני לא נותן לך לדבר

שירה הרצנו: כן, אבל אדוני חייב להבין שכל הדיון הזה מתנהל כאילו חייב לייבא בעלי חיים, לא חייב

דוד ביטן: לא נותן לך, את רוצה שאני אוציא אותך?     

שירה הרצנו: חלילה

דוד ביטן: אז אני מבקש ממך להפסיק, זה הכל, יש לי עשר דקות, אני לא רוצה עכשיו לבזבז את זה על נושא שלא בסדר היום

דוד ביטן:  נתתי אפשרות, נתתי, לא צריכים עכשיו את כל הדיון ללכת על זה

דוד ביטן:      טוב, ד"ר גושן תשמע, מהדיון הזה עולות מספר בעיות, אנחנו לא נסיים את זה עכשיו, קודם כל הייתה הצעה של דן אילוז לעשות סיור, אנחנו מוכנים ללכת לסיור הזה אין בעיה

דן אילוז: לא שלי

דוד ביטן: של מי?     

דן אילוז: שלום

דוד ביטן: שלום, מה אתם מפחדים להגיד שם? אני כמו שאני רואה את זה, צריך לעשות איזושהי רוויזיה בכלל בכל התחום הזה באופן כללי, לא יכול להיות מצב שאדם שרוצה לייבא לא יכול לייבא, בגלל שהוא צריך לקבל תחנת הסגר משל עצמו ואין לו את זה, אתם צריכים לפתור את הבעיה, או להקים מטעם הממשלה כמו שיסמין אומרת, הסגר של הממשלה כדי שכל מי שרוצה לייבא ואתם מאשרים לו יבוא, שתאפשרו לו

דוד ביטן:  בינתיים עד שאתם לא מקימים, תהיו יותר פלורליסטים בעניין הזה, לא יכול להיות מצב אחר

דוד ביטן:       דבר נוסף שמה שד"ר גושן אומר, שיש 26 בקשות פתוחות, ואם אתה פה תאשר

עמית הלוי: אבל כמה מתוכם המרחק?     

דוד ביטן: רגע אמרתי אני אומר את הבעיות, אני לא אומר כרגע את הפתרון

דוד ביטן:  אם יש 26 שפתוחות אי אפשר להתעלם מזה, ברגע שאתה נותן עכשיו, משנה נותן קרבה מיוחדת

עמית הלוי: לא אבל כמה מתוכם נמנעו בגלל שהם פחות מ- 1,000 מטר?     

דוד ביטן: לא יודע, לא בדקתי הוא אמר שחלקם

עמית הלוי: לא, שתיים, שלוש, ארבע, כמה?     

דוד ביטן: הוא אמר חלקם

שלום דנינו: מצד שני זה עוד סיבה לפתח מודל אחר, של לאו דווקא המרחק הוא הקובע, כי זה יהיה טוב אם יהיו הרבה קטנים, פחות מסוכנים אבל יותר בטוחים

שלום דנינו:  עכשיו אחרי מה שיסמין הציגה אני יותר בטוח בזה

יסמין פרידמן: כל מה שאתה עושה, זה מגדיל את המשלוחים החיים, אם יהיו עוד תחנות הסגר ככה המשלוחים יעלו

דוד ביטן: לא מתחילים את הדיון עוד פעם, עזבו את זה, יש הרבה ח"כים כל אחד, מספיק

דוד ביטן:  אתם צריכים לבדוק גם כל אחד איך הוא נראה, איך המקום נראה, איך הוא מטפל בחיות זה נכון, אם מקום אחד נראה טוב מאוד, הוא צריך לקבל עדיפות על מקום שלא כזה, גם אם יש לו כבר רישיון, כי כל רישיון הוא זמני אתה לא נותן לכל החיים, אז לכן צריך לעשות בדיקה של הכל

דוד ביטן:       ואני גם רוצה שהחבר'ה שלנו יתנו לנו איזה חוות דעת, על הנושא של פגיעה בחופש העיסוק בגלל הנוהל הזה, האם יש נוהל שבעצם לא מאפשר לך לעסוק בתחום, ונותן רק ליבואנים שהם מחזיקים את הכל, ולא קיבלנו תשובה מדבאח לצערי הרב לא יודע אם מ

דוד ביטן: מ

דוד ביטן: מ

דוד ביטן:  שיביאו איזה חוות דעת

חתאם דבאח: אמרתי זה לא בבעלותי

דוד ביטן: לא מקובלת עלי הטענה, שאתם נותנים בעצם, כל הפרטים בעצם הם יבואנים, אז אף אחד לא יכול להיכנס לאירוע

שלמה ברזניץ: זה לא נכון, עובדתית זה לא נכון

שלמה ברזניץ:  עובדתית יש מעט מאוד שחקנים, עובדתית

תמיר גושן: גם משפחת דגן ייבאה למקומות הסגר אחרים לירחיב ולטירה בשנים האחרונות בקר ביחד עם שוחט, אמת או לא?     

שאול גוטמן: נדיר, התחננו ונדיר, אמת שיש הסדרים כובלים או לא? אמת שנתת רישיונות יבוא למישהו אחר חוץ מדבאח?     

תמיר גושן: אני יכול להגיד לך עוד דבר אחד

דוד ביטן: דגן, הבנו את הקו, אם זה נכון טוב, אם זה לא נכון, אז זה לא נכון

תמיר גושן: אנחנו הגענו לבית משפט

דוד ביטן: איתם?     

תמיר גושן: לא איתם, עם אנשים אחרים שביקשנו להכריח לעשות שימוש בתחנה, במקום הסגר פרטי ליבואן מסוים, בית משפט אמר אתם לא יכולים, בג"צ אומר אתה לא יכול להכריח

דוד ביטן: היועץ המשפטי של הוועדה יעשה בדיקה לעניין הזה

תמיר גושן: עכשיו, אני רוצה להגיד עוד דבר אחד למי ששאל כאן לגבי - -     

דוד ביטן: אנחנו נבדוק את הטענה הזו, כי הטענה הזאת היא משמעותית

יסמין פרידמן: כי חופש העיסוק הוא לשני הצדדים, גם להם זה פגיעה בחופש העיסוק, אבל אם בן אדם בנה לעצמו הסגר פרטי, הוא לא חייב לקבל אף אחד להסגר הפרטי שלו, ולכן יש פה כשל שוק פעמיים

דוד ביטן: אבל זה בדיוק העניין, אם היה של הממשלה, אז הטענה הזאת לא תופסת

יסמין פרידמן: נכון, אבל מצד שני אדוני יושב ראש הוועדה, חשוב שתשקול בכובד ראש את ההבנה, שככל שייפתחו עוד תחנות הסגר, ככה יעלו עוד כמויות המשלוחים החיים, וזה משהו שהוא גרוע לכולם

שלום דנינו: לא, לא בהכרח יסמין, אבל זה לא קשור, זה יכול לשפר את המצב

יסמין פרידמן: כל שנה זה עולה לא בהתאם לפרופורציות של הגודל של האוכלוסייה, של הגדילה של האוכלוסייה

שלום דנינו: יסמין, את שכנעת אותנו

יסמין פרידמן: כי לאורך כל השנים זה רק מעלה, 16%

שלום דנינו: יסמין את שכנעת אותנו, שזה יהיה יותר בטוח אם יהיו יותר מקומות קטנים, מבוקרים ואיכותיים

תמיר גושן: אני חוזר שני דברים, דבר אחד - -     

דוד ביטן: קצר כי עוד חמש דקות אני מסיים

תמיר גושן: קצר

תמיר גושן:  אנחנו עכשיו אחרי הקורונה כולנו זוכרים את נושא המרחק שאמרנו 2 מטר אחד מהשני, ונושא המרחקים הוא קריטי והוא חלק משליטה בהתפרצות של מחלות

דוד ביטן: בסדר

שאול גוטמן: אז למה אתם לא אוכפים אותו בכל מקום?     

דוד ביטן: קודם כל נושא הבריאות הוא הכי חשוב

שלום דנינו: אבל אפשר לפצות את המרחק בכללים מוקפדים מסוג אחר, וצריך לפתוח מודל

תמיר גושן: סליחה ובאמת עם כל הכבוד, לגבי פה וטלפיים ומחלות, כמו קטרת עור אי אפשר מצטער, אלא אם כן זה מתקן שהוא אינסקט פרוף והוא אטום

תמיר גושן:      והדבר האחרון שרציתי להגיד ולהשאיר - -     

שאול גוטמן: אבל אישרתם מקומות אחרים שלא כולם עומדים בתקן הזה של המרחק

תמיר גושן: אז הנושא של ירחיב אנחנו אישרנו אותו כשלא היו משקים מסביב

עמית הלוי: זה לא משנה, מה זה משנה עכשיו?      

תמיר גושן: זה כן משנה, או שזה עובר או שזה לא עובר

עמית הלוי: עכשיו זה קורה ככה, עכשיו יש מרחק קצר

יסמין פרידמן: אם המשקים נבנו אחרי שהם אישרו מה?     

שאול גוטמן: זה לא נכון, תתייחס לגוש חלב

תמיר גושן: התייחסתי, התייחסתי בתשובה המפורטת לחבר הכנסת הלוי, גם לנושא טיב, וגם לנושא - -     

דוד ביטן: אתה סוגר היום את ירחיב? אתה הקמת אותו כשלא היום עוד משקים, היום יש משקים, אתה הולך לסגור אותו?     

תמיר גושן: אני לא הולך לסגור אותו מהסיבה הפשוטה

דוד ביטן: למה?     

תמיר גושן: כי מסביב לירחיב יש שני משקים, שבכל אחד מהם יש 50 עד 70 ראשי צאן כולל צעירים, מדובר במשקים קטנים מאוד שהם על תקן כמעט פינת חי, ניהול הסיכונים הוא אחר לחלוטין, זה אחד

עמית הלוי: רגע, אז עד 140 ראש מותר?     

תמיר גושן: לא

עמית הלוי: מעכשיו נאמר, עד 140 ראש מותר

עמית הלוי:  כלומר בבית מטבחים דיר אל אסד הרי המרחק ממנו למשאיות זה כמו המרחק בינך לבין דבאח עכשיו, זה אותו המרחק בערך מטר, זה המרחק, זה כן מותר? אז תאמרו זה מותר, נפתח בנהלל

דוד ביטן: לא דבאח לא קיבלת זכות דיבור, אתה לא שייך לזה, החברה הזאת לא קשורה

חתאם דבאח: בית המטבחיים זה לא משק חקלאי קודם כל, אי אפשר להשוות משק חקלאי - - בעלי החיים שתלויים שם שעתיים

דוד ביטן: אנחנו לא נסיים עכשיו זה לא משנה, אנחנו נמשיך בפעם אחרת, בינתיים תבדקו את הטענות האלה ואת כל השאלות האלה שעולות, צער בעלי חיים, עכשיו תדברי שתי דקות

שירה הרצנו: חשוב להדגיש שכל הדיון הזה מתנהל כאילו המשלוחים החיים זה גזירת גורל, כאילו אנחנו חייבים לייבא בעלי חיים ולשחוט אותם פה, וזה פשוט לא נכון, יש חלופה כלכלית, יבוא של בשר מצונן, שמבחינת הצרכן זה בדיוק אותו דבר, אנחנו רואים שככל שיש עלייה במשלוחים החיים, העלייה במחירי הבשר עולה, זאת אומרת זה גם לא קשור ליוקר המחייה, זאת אומרת יש פה קומץ של יבואנים, קומץ של תעשיינים שמרווחים על חשבון בריאות הציבור, על חשבון העלייה במחירים, זאת אומרת אף אחד לא מרוויח, וחשוב להבין את ההקשר הכללי הזה, עוד לפני שדיברנו על הסבל הבלתי נתפס בשביל בעלי החיים, אבל כן דיברנו פה על עובדות, דיברנו על חופש העיסוק, צריך לדבר גם על זה - -     

דן אילוז: רגע יש לי שאלה, מה מונע מחברה לייבא בשר מצונן כמו שאת אומרת?     

יסמין פרידמן: מה זאת אומרת, זה היה מוגבל, היה על זה מס, זה היה מוגבל והיה עליו מס יותר גבוה, על משלוחים אחרים אפס מס

דוד ביטן: גן, למה אתה מתחיל, נתתי לה לדבר, זה לא אומר שמתחילים עכשיו על צער בעלי חיים

שירה הרצנו: נכון, אבל העניין הזה של המכסים הוא רלוונטי

דוד ביטן: רלוונטי לא לדיון הזה, לא לדיון הזה, אפשרתי לך ואת פותחת לי את הדיון הזה עכשיו עם כל הצער בעלי חיים

שירה הרצנו: לא לא לא דיברתי על זה, דיברתי נטו על העניין של המחיר

דוד ביטן: אני רוצה לסכם, קודם כל יתקיים סיור בראשות ד"ר גושן יחד עם ח"כים שרוצים

דוד ביטן:  ואני חושב שצריך ד"ר גושן, צריך לשקול איזה שהיא בחינה ורוויזיה כללית בעניין הזה, ללא קשר לבעיה הספציפית שהוגש על זה מכתב ואנחנו בישיבה הבאה נדבר על זה בלי קשר לזה

דוד ביטן:       בכל מקרה, מה שקובע זה הנושא הבריאותי, בריאות הציבור, ולכן ההחלטה הסופית תמיד היא שלך, אבל צריך לבדוק אולי הנוהל הוא לא מותאם למה שקורה היום, צריך לבדוק את חופש העיסוק, כי זה שאתה נותן ליבואנים את חלקת האלוהים שלהם ואף אחד לא יכול להיות שם, ואין משהו ממשלתי שנותן פתרון, זה דבר שהוא באמת בעייתי, צריך לשקול את העניין הזה במסגרת הדיון הכללי בעניין הזה

תמיר גושן: רק דבר אחד לגבי באר שבע, אנחנו בונים עכשיו לשכה חדשה בגילת, אני מקווה שתוך זמן לא רב נוכל לעבור לשם, ואז גם התנאים - -     

דוד ביטן: בסדר יותר טוב, מי יעבור השירות או הפרות? מי עובר?     

תמיר גושן: הלשכה, השירות לאנשים

יסמין פרידמן: לא הלשכה, לא קשור לכלבים חתולים, רק לבקר

יסמין פרידמן:  אפשר לדאוג לזמן אותי גם לסיור בבקשה?     

דוד ביטן: בטח, אמרתי מי שרוצה

יסמין פרידמן: לא, אבל איך אני אדע?     

דוד ביטן: אמרתי מי שרוצה

דוד ביטן:  טוב תודה